江西鲟鱼嘴，其河最险，终日浪涛凶涌，惊骇异常，素有无风三尺浪之名。此地建有龙王庙一所，神最灵验，是凡商贾往来于该地者，必须宰杀牲畜以祷之，船始安然渡过。时至崇祯年间，有三昧律师，将过其地，有日庙祝于梦中见神至床前告曰：“明日有一高僧经过此处，其僧宿世，与我同师出家，彼因不昧正因，所以复为高僧。我以往昔一念之差，故今堕于血食，杀生害命，其数甚多，若不截止，将来必入地狱无疑。明日为我恳其授戒，自受戒后，凡祭我者，不得复用荤酒。迨至次日，庙祝如梦神告以访之，果遇三昧律师，遂将梦中神嘱之语，转告律师。师闻此言，即至庙中，与神说戒。”自此以后，其河风恬浪静，往来船只，亦无险难，由是商贾，俱不设祭，纵有祭典，纯为素供矣。按：神有三种，一是天神；如诸天神将，拥护佛法，守卫道场之护法神等。二是人神；如精忠烈士，孝子贞女，生而为英，死而为灵，所以人民尊之为神也。三是鬼神；如名山大川、岳渎城隍，土地等神。以上诸神，除护法诸神将外，余皆是享受血食者，因受血食，杀业甚重，因杀业重，报入地狱。时在唐朝永淳以前，东岳圣帝，亦享荤血，后求元圭禅师，为受五戒，因此得免苦报。即如文昌，以及关帝，亦断无用血食之理，况关圣帝君，曾皈依智者大师，誓愿为佛门作护法神。即使一类血食之神祇，果以素斋花果祭之，其未必怒而降以百殃。反之，设祭者杀生害命，血肉腥膻，以供神灵，不但人与神不得其益，反因之造下杀业，而同增苦本。由是，沉沦苦海，无解脱时。所谓积不善，则降之百殃。本省人民，于一年之中，大小拜拜可多，如拜妈祖，大道公、土地公、保安大帝、城隍爷…等。每逢拜拜，生灵涂炭，惨不忍睹，而大家犹以杀生竞赛为能事，大铺门面，广招亲朋，如是耗财丧神犹可，尤其杀业冲天，苦报无期。如果将此花钱造罪之祭典，改用清净素斋，香花果品以代之，既省金钱，又免造业，以此虔诚之素典，得福无量。所谓积善则降之百祥。敬劝拜拜者，因果不昧，善恶分明，但学菩萨之畏因，不为众生之畏果也。